### Resume

Sagen omhandler indkaldelse til åstedsforretning og ekspropriationsbemyndelse til ekspropriering af arealer til cykelsti, vejforlægning og vejudskillelse på [adresse], Børkop.

Byrådet gav 10. marts 2021 i punkt nr. 43, 0,5 mio. kr. til projektering og forundersøgelser.

### Sagsfremstilling

Banedanmark skal etablere en ny bro over jernbanen i [adresse] i forbindelse med elektrificeringen af banenettet. Vejle Kommune har indgået aftale med Banedanmark om udvidelse af den nye bro, så der bliver etableret cykelsti hen over broen. Vejle Kommune skal lave tilsluttende cykelsti til broen fra [adresse] for broen og frem til [adresse] øst for broen. I forbindelse med etablering af cykelsti skal der eksproprieres arealer til cykelsti, vejforlægning og vejudskillelse.

Cykelstien indgår som en del af skolevejen til Gauerslundskole.

Ekspropriationen vedrører følgende matrikelnumre:

[adresse], [adresse]:

Matr. nr.: 16f, 10q, 10b, 10bs, 10bh, 10bv, 1k, 5c og 13a.

[adresse], [adresse]:

Matr. nr.: 59n, 7h, 59d, Asger Frandsen.

Åstedsforrretningen forventes at strække sig over en hel dag.

Lovgrundlag:

Efter §§ 96 og 97 i lov om offentlige veje kan vejmyndigheden ekspropriere til offentlig vej, herunder nyanlæg, udvidelse og ændring af bestående anlæg, tilbehør og nødvendige supplerende foranstaltninger, når det er nødvendigt af hensyn til almenvellet.

### Økonomi

Omkostninger i forbindelse med ekspropriationen afholdes af kommende anlægsbevilling.

### Klima og resiliensvurdering

Ingen bemærkninger.

### Sagens videre forløb

Sagen skal behandles af Økonomiudvalget og byrådet.

### Historik

Teknik- og Miljødirektøren indstiller, 8. marts 2022, pkt. 50:

at udvalget anbefaler over for byrådet, at bemyndige Teknisk Udvalg til at træffe afgørelse om ekspropriation for at kunne erhverve arealer fra matr. nr. 16f, 10q, 10b, 10bs, 10bh, 10bv, 1k, 5c og 13a [adresse], [adresse] og matr. nr. 59n, 7h, 59d, Asger Frandsen, [adresse], [adresse], jf. procedurereglerne i vejlovens §§ 94-123, som også betyder, at erstatningen kan fastsættes ved taksation,

at der indkaldes til åstedsforretning med henblik på ekspropriation,

at Teknisk Udvalg beslutter hvem fra udvalget, der deltager i åstedsforretningen, og

at tidspunktet for åstedsforretningen aftales direkte med det/de udpegede udvalgsmedlem(mer).

Beslutning fra Teknisk Udvalg, 8. marts 2022, pkt. 50:

1. at anbefalet.

Minna Jessen deltager i åstedsforretningen.

Beslutning fra Økonomiudvalget, 21. marts 2022, pkt. 65:

Anbefales.

Fraværende: Benny Kristoffersen

### Beslutning

Godkendt.